Pranešimas spaudai

2025 m. gegužės 16 d.

**„Maximose“ vyksta „Didžiųjų nuolaidų dienos“: štai, ką pirkėjams verta žinoti**

**Į lietuviško prekybos tinklo „Maxima“ parduotuves visoje Lietuvoje sugrįžta ypatingo pirkėjų dėmesio kaskart sulaukiančios „Didžiųjų nuolaidų dienos“. Jau nuo šiandien, gegužės 16–18 dienomis, pirkėjams, perkantiems dvi ar daugiau skirtingų arba vienodų ne maisto prekių suteikiama 50 proc. nuolaida. Planuojantiems pasinaudoti didžiulėmis nuolaidomis „Maximos“ atstovai primena akcijos sąlygas ir dalinasi patarimais sklandesniam apsipirkimui.**

„Įprastai paskelbus tokias dideles nuolaidas „Maximoje“ išauga norinčiųjų įsigyti pigesnių prekių pirkėjų srautas. Apie galimas ilgesnes eiles prie kasų visada iš anksto informuojame pirkėjus, prašome jų supratingumo bei patariame atvykti apsipirkti ne piko valandomis, rinktis vieno ar dviejų X parduotuves, kuriose taip pat galima rasti būtiniausių ne maisto prekių.

Žinoma, tam, kad išaugus lankytojų srautams pirkėjams apsipirkimas būtų kuo sklandesnis ir nereikėtų per ilgai lūkuriuoti eilėse prie kasų, o lentynos būtų nuolat pildomos, dedame papildomas pastangas ir pildomės didesnėmis darbuotojų pajėgomis – į pagalbą atvyksta centrinio biuro kolegos, kurie dirba ir kasose, ir salėje“, – sako „Maximos“ Komunikacijos ir korporatyvinių ryšių departamento direktorė Indrė Trakimaitė-Šeškuvienė.

„Maximos“ atstovė taip pat primena, kad greičiau atsiskaityti norintys „Maximos“ pirkėjai visada gali rinktis savitarnos kasas, o kai kuriose didžiosiose parduotuvėse – savarankišką prekių skenavimą prekybos salėje su „Scan&Go“ technologija.

**Ką svarbu žinoti apie pasiūlymo sąlygas „Didžiųjų nuolaidų dienų“ metu?**

„Didžiųjų nuolaidų dienų“ metu 50 proc. nuolaida suteikiama pirkėjams, perkantiems dvi ar daugiau ne maisto prekių. Tai gali būti ir vienodos, ir skirtingos ne maisto prekės.

„Pavyzdžiui, norėdami gauti 50 proc. nuolaidą ne maisto prekėms, pirkėjai gali pirkti du identiškus šampūnus ar dvi vienodas keptuves, arba, šampūną ir keptuvę – visais šiais atvejais nuolaida bus pritaikyta. Taip pat, įsigyjamų prekių skaičius gali būti įvairus – lyginis ir nelyginis, svarbiausia kasoje nepamiršti, kad prekių turi būti daugiau nei viena“, – primena I. Trakimaitė-Šeškuvienė.

Prekėms, kurioms „Didžiųjų nuolaidų dienų“ metu jau yra taikomos kitos akcijos ar jos jau yra pažymėtos raudonomis kainų etiketėmis, 50 proc. nuolaida, perkant dvi ar daugiau ne maisto prekių, nesuteikiama. Tai galioja ir mėlynas kainų etiketes turinčioms prekėms, kurioms taikoma įprasta kaina su „Ačiū“ kortele. Daugiau apie „Didžiųjų nuolaidų dienas“ ir sąlygas rasite čia: <https://www.maxima.lt/dnd>.

***Apie prekybos tinklą „Maxima“***

*Tradicinės lietuviško prekybos tinklo „Maxima“ stiprybės – mažos kainos ir kruopščiai atrinktas pasirinkimas. Tinklą valdanti bendrovė „Maxima LT“ yra didžiausia lietuviško kapitalo įmonė, viena didžiausių mokesčių mokėtojų bei didžiausia darbo vietų kūrėja šalyje. Šiuo metu Lietuvoje veikia arti pustrečio šimto „Maxima“ parduotuvių, kuriose dirba apie 11 tūkst. darbuotojų ir kasdien apsilanko daugiau nei 400 tūkst. klientų.*

**Daugiau informacijos**:

El. paštas [komunikacija@maxima.lt](mailto:komunikacija@maxima.lt)